stanford-oval/wikipedia huggingface dataset:
เอเชียน มารีน เซอร์วิสส์

| --- | --- |
ประเภท: ขนส่งและโลจิสติกส์
อุตสาหกรรม: บริการ
รูปแบบ: บริษัทมหาชน SET:ASIMAR
ก่อตั้ง: พ.ศ. 2524
สำนักงานใหญ่: 128 หมู่ 3 ถนนสุขสวัสดิ์ ตำบลแหลมฟ้าผ่า อำเภอพระสมุทรเจดีย์ สมุทรปราการ 
เว็บไซต์: http://www.asimar.com
บริษัท เอเชียน มารีน เซอร์วิสส์ จำกัด (มหาชน) (อังกฤษ: ASIAN MARINE SERVICES PUBLIC COMPANY LIMITED ชื่อย่อ:ASIMAR)  บริษัทก่อตั้งขึ้นเมื่อ พ.ศ. 2524 ให้บริการด้านการตรวจเรือในรูปแบบของ Marine Survey Company ต่อมาบริษัทได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ เนื่องจากการความต้องการด้านอู่ซ่อมเรือพาณิชย์ ที่ได้มาตรฐานมีเพิ่มมากขึ้น ต่อมาบริษัทได้มีการเพิ่มทุนจดทะเบียนรวมทั้งซื้ออู่ลอยจากประเทศญี่ปุ่น โดยให้ชื่อว่า “อู่อาชิมา1”  เพื่อรองรับความต้องการดังกล่าว
ใน พ.ศ. 2538 บริษัท บริษัทได้ซื้ออู่ลอยเพิ่มอีก 1 อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนรวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR
ใน พ.ศ. 2539 บริษัท ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน จำนวน 3 ลำ มูลค่างาน 808 ล้านบาท นอกจากนี้หุ้นสามัญของบริษัทได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้ ต่อมาบริษัทได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ สำนักงานปัจจุบัน
เอิร์ลแห่งเวสเซ็กซ์

| เอิร์ลแห่งเวสเซ็กซ์ |
| --- | --- |
ตราอาร์มประจำเจ้าชายเอ็ดเวิร์ด ดยุกแห่งเอดินบะระ
เจ้าชายเอ็ดเวิร์ด ดยุกแห่งเอดินบะระ เอิร์ลแห่งเวสเซ็กซ์องค์ปัจจุบัน
สถาปนา: พ.ศ. 2542
องค์แรก: เจ้าชายเอ็ดเวิร์ด
คู่สมรส: โซฟี ดัชเชสแห่งเอดินบะระ
เอิร์ลแห่งเวสเซ็กซ์ (อังกฤษ: Earl of Wessex) เป็นบรรดาศักดิ์อังกฤษที่เคยพระราชทานให้สองครั้งในประวัติศาสตร์ของอังกฤษ ครั้งหนึ่งในช่วงก่อนการพิชิตอังกฤษของชาวนอร์มัน และอีกช่วงหนึ่งคือในสมัยที่เป็นสหราชอาณาจักรแล้ว โดยเวสเซ็กซ์ นั้นมาจาก "West Saxons" ในบริเวณภาคใต้และตะวันตกเฉียงใต้ของอังกฤษ ซึ่งครั้งหนึ่งนั้นเคยเป็นอาณาจักรของชาวแองโกล-แซกซันในช่วงเจ็ดอาณาจักร ซึ่งต่อมาได้มีการขยายอาณาเขตในช่วงศตวรรษถัดมาอันเป็นต้นกำเนิดของราชอาณาจักรอังกฤษในยุคต่อมา
เอิร์ลแห่งเวสเซ็กซ์ (ปัจจุบัน)

ในปีพ.ศ. 2542 เจ้าชายเอ็ดเวิร์ด พระราชโอรสพระองค์เล็กในสมเด็จพระราชินีนาถเอลิซาเบธที่ 2 ได้เข้าพระราชพิธีเสกสมรสกับโซฟี ไรส์-โจนส์ ซึ่งตามธรรมเนียมแล้วพระมหากษัตริย์นั้นมักจะพระราชทานบรรดาศักดิ์ให้กับพระราชโอรสหรือพระราชธิดาในพระราชพิธีเสกสมรสอยู่เสมอ ซึ่งในช่วงนั้นได้มีผู้เชี่ยวชาญได้วิเคราะห์ว่ามีความเป็นไปได้สูงที่พระองค์จะได้รับบรรดาศักดิ์เป็นดยุกแห่งเคมบริดจ์ หรือดยุกแห่งซัสเซ็กซ์ แต่อย่างไรก็ตาม สำนักพระราชวังได้ประกาศว่าพระองค์จะได้รับพระราชทานบรรดาศักดิ์ต่อจากพระราชบิดา คือ ดยุกแห่งเอดินบะระห์  แต่ในระหว่างที่พระราชบิดานั้นยังทรงพระชนม์อยู่ จึงทำให้พระองค์เป็นเจ้าชายพระองค์แรกในประวัติศาสตร์อังกฤษที่ได้รับพระราชทานบรรดาศักดิ์ชั้นที่ต่ำกว่าดยุก โดยเป็น เอิร์ลแทน
เอิร์ลแห่งเวสเซ็กซ์พระองค์ปัจจุบันยังมีบรรดาศักดิ์รองเป็นไวเคานต์เซเวิร์น (อังกฤษ: Viscount Severn) โดยบรรดาศักดิ์นี้ได้ใช้โดยพระโอรสของพระองค์ คือ เจมส์ ไวเคานต์เซเวิร์น ประสูติเมื่อวันที่ 17 ธันวาคม พ.ศ. 2550 โดยพระโอรสของพระองค์ยังคงเป็นผู้ที่จะสืบทอดบรรดาศักดิ์เอิร์ลแห่งเวสเซ็กซ์พระองค์ต่อไปในอนาคตด้วย นอกจากนี้ในวันที่ 10 มีนาคม 2562 สมเด็จพระราชินีนาถเอลิซาเบธที่ 2 พระราชทานตำแหน่ง เอิร์ลแห่งฟอร์ฟาร์ (อังกฤษ: Earl of Forfar) ใช้เป็นบรรดาศักดิ์ในสกอตแลนด์ ในโอกาสที่เจ้าชายเอ็ดเวิร์ดทรงมีพระชันษา 55 ปี
เอิร์ลแห่งเวสเซ็กซ์ (ปัจจุบัน) > ลำดับการสืบตระกูล

เจ้าชายเอ็ดเวิร์ด ดยุกแห่งเอดินบะระ (ประสูติ 10 มีนาคม 1964)
(1)  เจมส์ เมานต์แบ็ตเทน-วินด์เซอร์ เอิร์ลแห่งเวสเซ็กซ์ (เกิด 17 ธันวาคม 2007)
เอเจนต์ คาร์เตอร์ (ละครชุดทางโทรทัศน์)

| เอเจนต์ คาร์เตอร์ Agent Carter |
| --- | --- |
ประเภท:   แอคชัน  ผจญภัย  สปายไฟ  ซูเปอร์ฮีโร่  ดรามาย้อนยุค 
สร้างโดย: Christopher MarkusStephen McFeely
เค้าโครงจาก: Peggy Carter โดย สแตน ลี แจ็ก เคอร์บี
แสดงนำ:   Hayley Atwell  James D'Arcy  Chad Michael Murray  Enver Gjokaj  Shea Whigham 
ผู้ประพันธ์เพลง: Christopher Lennertz
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 2
จำนวนตอน: 18
การผลิต
ผู้อำนวยการผลิต:   Tara Butters  Michele Fazekas  Christopher Markus  Stephen McFeely  Chris Dingess  Kevin Feige  Louis D'Esposito  Alan Fine  Joe Quesada  Stan Lee  Jeph Loeb  Jim Chory 
ผู้อำนวยการสร้าง: Sara E. White
สถานที่ถ่ายทำ: ลอสแอนเจลิส, แคลิฟอร์เนีย
ผู้กำกับภาพ:   Gabriel Beristain (S1)  Edward J. Pei (S2) 
ผู้ลำดับภาพ:   Mark Hartzell  Chris Peppe  Christopher Cooke  Troy Takaki  David Siegel  Andrew Doerfer 
ความยาวตอน: 41–43 นาที
บริษัทผู้ผลิต:   ABC Studios  มาร์เวลเทเลวิชัน  F&B Fazekas & Butters 
ออกอากาศ
เครือข่าย: ABC
ออกอากาศ: 6 มกราคม ค.ศ. 2015 (2015-01-06) – 1 มีนาคม ค.ศ. 2016 (2016-03-01)
การแสดงที่เกี่ยวข้อง
  ชี.ล.ด์. ทีมมหากาฬอเวนเจอร์ส  ละครชุดทางโทรทัศน์ในจักรวาลภาพยนตร์มาร์เวล 
เอเจนต์ คาร์เตอร์ สายลับสาวกู้โลก (อังกฤษ: Marvel's Agent Carter หรือเรียกเพียงแค่ Agent Carter) เป็นละครชุดทางโทรทัศน์สัญชาติอเมริกันแนวซูเปอร์ฮีโร แพร่ภาพทางช่องเอบีซี สร้างโดย Christopher Markus และ Stephen McFeely โดยมีตัวละครจากมาร์เวลคอมิกส์ชื่อ เพกกี คาร์เตอร์ ตามบทบาทของเธอในภาพยนตร์เรื่อง Captain America: The First Avenger และภาพยนตร์สั้นมาร์เวลวันช็อตส์ของ เอเจนต์ คาร์เตอร์ เหตุการณ์อยู่ในจักรวาลภาพยนตร์มาร์เวล (MCU) และแบ่งความต่อเนื่องกับภาพยนตร์ของแฟรนไชส์และซีรีส์ทางโทรทัศน์อื่น ๆ ซีรีส์นี้ผลิตโดย ABC Studios, มาร์เวลเทเลวิชัน และ F&B Fazekas & Butters โดยมี Tara Butters, Michele Fazekas และ Chris Dingess รับหน้าที่เป็นผู้ควบคุม
Hayley Atwell กลับมารับบทคาร์เตอร์จากภาพยนตร์ชุดและัวนช้อต ในซีรีส์คาร์เตอร์ต้องสร้างสมดุลให้กับชีวิตในฐานะสายลับกับผู้หญิงโสดในอเมริกาในปี ค.ศ. 1940 การพัฒนาซีรีส์ที่ได้รับแรงบันดาลใจจากหนังสั้นซึ่งได้เริ่มต้นขึ้นในเดือนกันยายน ค.ศ. 2013 โดยการมีส่วนร่วมของแอตเวลล์ได้รับการยืนยันในเดือนมกราคม ค.ศ. 2014 ในเดือนพฤษภาคมปีนั้นเอบีซีสั่งให้ฉายซีรีส์โดยตรง โดยมี James D'Arcy, Chad Michael Murray และ Enver Gjokaj แสดงร่วมกับแอตเวล พวกเขาเข้าร่วมโดย Shea Whigham ในฤดูกาลแรก ซีรีส์แนะนำที่มาของตัวละครและโครงเรื่องจากภาพยนตร์ MCU ในขณะที่ตัวละครอื่น ๆ จากภาพยนตร์ก็ปรากฏขึ้นเช่นกัน
ซีซันแรกประกอบด้วยแปดตอน เดิมออกอากาศตั้งแต่วันที่ 6 มกราคมถึง 24 กุมภาพันธ์ พ.ศ. 2558 ในขณะที่ซีซันที่สองประกอบด้วย 10 ตอน เดิมออกอากาศตั้งแต่วันที่ 19 มกราคมถึง 1 มีนาคม พ.ศ. 2559 ทั้งสองซีซันออกอากาศในช่วงกลางฤดูกาลของ  ชี.ล.ด์. ทีมมหากาฬอเวนเจอร์ส แม้จะได้รับการตอบรับเชิงบวก แต่จำนวนผู้ชมก็ลดลงและในวันที่ 12 พฤษภาคม พ.ศ. 2559 ABC ยกเลิกเอเจนต์ คาร์เตอร์
เอเชียน ไฟย์โตซูติคอลส์

| --- | --- |
ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อตั้ง: 2 มิถุนายน พ.ศ. 2531
ผู้ก่อตั้ง: ศาสตราจารย์ ดร.พิเชษฐ์ วิริยะจิตรา 
สำนักงานใหญ่: เลขที่ 84/3 หมู่ 4 นิคมอุตสาหกรรมภาคเหนือ (ฝั่งตะวันตก) ถนนทางหลวงหมายเลข 11 ตำบลบ้านกลาง อำเภอเมือง ลำพูน 
เว็บไซต์: http://www.apco.co.th
บริษัท เอเชียน ไฟย์โตซูติคอลส์ จำกัด (มหาชน) (อังกฤษ: ASIAN PHYTOCEUTICALS PUBLIC COMPANY LIMITED ชื่อย่อ:APCO)  บริษัทก่อตั้งขึ้นเมื่อวันที่ 2 มิถุนายน 2531 เพื่อดำเนินธุรกิจการผลิตผลิตภัณฑ์เครื่องสำอางเสริมความงามจากสมุนไพรธรรมชาติ ซึ่งต่อมาได้ขยายสู่การผลิตผลิตภัณฑ์เสริมอาหารและธุรกิจการจัดจำหน่าย โดยผลิตภัณฑ์ทั้งหมดผู้ก่อตั้งตลอดจนคณะทำงานวิจัยเป็นผู้ทำการวิจัยและพัฒนาขึ้นด้วยตนเองโดยมีหลักฐานการวิจัยทางวิทยาศาสตร์รับรองประสิทธิภาพ ในวันที่ 12 มีนาคม 2548 บริษัทแปลงสภาพจากบริษัทจำกัดเป็นบริษัทมหาชนจำกัด ใช้ชื่อว่า "บริษัท เอเชียน ไฟย์โตซูติคอลส์ จำกัด (มหาชน)" และในวันที่ 4 พฤศจิกายน 2554 บริษัทได้นำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ
เอเคอร์

| เอเคอร์ |
| --- | --- |
การเปรียบเทียบหน่วยพื้นที่วัดระบบอังกฤษและระบบเมตริก
ข้อมูลทั่วไป
ระบบการวัด: ระบบการวัดอเมริกัน, หน่วยวัดแบบอังกฤษ
เป็นหน่วยของ: พื้นที่
สัญลักษณ์: ac หรือ acre 
การแปลงหน่วย      
1 ac ใน ...: ... มีค่าเท่ากับ ...
 
   ระบบเอสไอ:    ≈ 4,046.9 ตารางเมตร
   ระบบอังกฤษ และธรรมเนียมสหรัฐ:    ≡ 4,840 ตารางหลา ≡ 1/640 sq mi
เอเคอร์ (อังกฤษ: acre) เป็นหน่วยวัดพื้นที่ที่มีใช้ในระบบต่าง ๆ รวมทั้งระบบอังกฤษและระบบธรรมเนียมสหรัฐอเมริกา หน่วยเอเคอร์ที่ใช้กันทั่วไปมากที่สุดมีสองอย่างได้แก่ เอเคอร์สากล (international acre) และในอเมริกาคือ เอเคอร์รังวัด (survey acre) หน่วยเอเคอร์มักใช้กับการรังวัดที่ดินเป็นหลัก
หน่วยเอเคอร์มีความสัมพันธ์กับหน่วยตารางไมล์ นั่นคือ 640 เอเคอร์รวมกันเป็น 1 ตารางไมล์
พื้นที่ 1 เอเคอร์มีขนาดเท่ากับ 4,840 ตารางหลา หรือ 43,560 ตารางฟุต  หรือประมาณ 4,050 ตารางเมตร (0.405 เฮกตาร์)
หรือ ประมาณ 2.53 ไร่
แหล่งข้อมูลอื่น

The Units of Measurement Regulations 1995 (United Kingdom)
Cockeyed.com presents "How much is inside an acre?"
Agricultural Measurements and Conversions
เอียน เซนต์จอห์น

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  จอห์น เซนต์จอห์น
วันเกิด:  7 มิถุนายน ค.ศ. 1938(1938-06-07)
วันเสียชีวิต:  1 มีนาคม ค.ศ. 2021(2021-03-01) (82 ปี)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 1956–1961 |  มาเธอร์เวลล์ |  113 |  (80) |
| 1961–1971 |  ลิเวอร์พูล |  336 |  (95) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
จอห์น "เอียน" เซนต์จอห์น (อังกฤษ: John "Ian" St John, 7 มิถุนายน 1938 – 1 มีนาคม 2021) เป็นนักฟุตบอล โค้ช และสื่อมวลชนชาวสกอตแลนด์ เซนต์ จอห์นเล่นในตำแหน่งกองหน้าให้กับลิเวอร์พูลตลอดช่วงทศวรรษ 1960 เซ็นสัญญาโดยบิลล์ แชงคลีในปี 1961 เซนต์ จอห์นเป็นสมาชิกคนสำคัญที่พาทีมลิเวอร์พูลขึ้นมาจากดิวิชัน 2 และคว้าแชมป์ดิวิชัน 1 2 สมัย เอฟเอคัพ 1 สมัย ซึ่งเขายิงประตูชัยในนาทีที่ 117 ในรอบชิงชนะเลิศปี 1965 เขาเล่นให้กับสกอตแลนด์ 21 นัดยิงได้ 9 ประตู
อาชีพ > มาเธอร์เวลล์

เซนต์จอห์นมีพี่น้อง 6 คน อเล็กซ์ พ่อของพวกเขา ซึ่งเป็นช่างเหล็ก เสียชีวิตเมื่อเอียนอายุเพียง 6 ขวบ เอียนยังแสดงความสามารถในการชกมวยตั้งแต่ยังเป็นเด็ก แต่แม่ของเขาไม่ชอบใจ หลังจากเล่นฟุตบอลให้กับทีมเยาวชนและทีมโรงงานตั้งแต่ยังเป็นวัยรุ่นในขณะที่ทำงานในอุตสาหกรรมท้องถิ่นรวมถึงที่ Colville Steelworks เซนต์จอห์นเริ่มอาชีพของเขากับมาเธอร์เวลล์ ทีมเชียร์ในวัยเด็ก โดยเซ็นสัญญาเป็นนักฟุตบอลอาชีพในปี 1957 หลังจากย้ายไปเล่นให้กับทีม Douglas Water Thistle; เขาฝึกงานด้านวิศวกรรม (เป็นงานที่เขายอมรับว่าเขาไม่ชอบ) ต่อไปอีก 2 ปี
มาเธอร์เวลล์คุมทีมโดยบ็อบบี แอนเซลล์ และเป็นส่วนหนึ่งของกลุ่มผู้เล่นดาวรุ่งมากพรสวรรค์ (รวมทั้งแอนดี เวียร์, วิลลี ฮันเตอร์ และแซมมี รีด) ที่ได้รับฉายาว่า "แอนเซลล์เบบส์" (ตั้งฉายาตามบัสบีเบบส์กลุ่มนักเตะดาวรุ่งมากพรสวรรค์ของแมนเชสเตอร์ยูไนเต็ด) การประเดิมสนามครั้งแรกของเขาคือกับ Queen of the South ในเกมเยือนที่ Palmerston Park เซนต์จอห์นทำแฮตทริกให้มาเธอร์เวลล์ภายในเวลา 2 นาที 30 วินาทีในการเจอกับฮิเบอร์เนียนในปี 1959 ซึ่งเป็นหนึ่งในสถิติที่เร็วที่สุดในประวัติศาสตร์ฟุตบอลสก็อต เขาออกจากมาเธอร์เวลล์ในปี 1961 โดยทำได้ 105 ประตูจากการลงเล่น 144 นัดในทุกรายการให้กับสโมสร
อาชีพ > ลิเวอร์พูล

เมื่อวันที่ 2 พฤษภาคม 1961 เขาย้ายไปร่วมทีมลิเวอร์พูลด้วยค่าตัว 37,500 ปอนด์ (เทียบเท่ากับ 900,000 ปอนด์ในปี 2021) สร้างสถิติใหม่ของสโมสรในขณะนั้น เขาถูกบิลล์ แชงคลีพามาที่สโมสรเพื่อเตรียมพร้อมสำหรับฤดูกาล 1961–62 ในขณะนั้นสโมสรยังอยู่ในดิวิชัน 2 หลายปีต่อมา หลังจากที่แชงคลีวางมือจากการเป็นผู้จัดการทีม เขาบรรยายถึงการมาถึงของเซนต์จอห์นว่า เขามาพร้อมกับรอน ยีตส์ในช่วงฤดูร้อน ในฐานะ "จุดเปลี่ยน" ของสโมสรเมื่อพวกเขาเริ่มการเปลี่ยนแปลงสู่ 1 ในทีมฟุตบอลชั้นนำของยุโรป
เซนต์จอห์นประเดิมสนามให้กับลิเวอร์พูลในเกมเมอร์ซีย์ไซด์ดาร์บี พบกับเอฟเวอร์ตัน ซึ่งเป็นคู่แข่งร่วมเมืองในลิเวอร์พูลซีเนียร์คัพ แม้ว่าลิเวอร์พูลจะแพ้ 3–4 แต่เขาก็ประกาศการมาถึงของเขาด้วยการยิงทั้ง 3 ประตูให้ทีม เขายิงไปทั้งหมด 18 ประตูในฤดูกาลแรกให้กับลิเวอร์พูล และพลาดการลงเล่นไป 2 นัด
ทีมลิเวอร์พูล รวมถึงเอียน เซนต์จอห์น ก่อนยูโรเปียนคัพ ฤดูกาล 1966–67 รอบแรก เลกที่ 2
เอเชีย กรีน เอนเนอจี

| --- | --- |
ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อตั้ง: 18 มีนาคม พ.ศ. 2547
สำนักงานใหญ่: 273/1 ถนนพระราม 2 แขวงแสมดำ เขตบางขุนเทียน กทม. 
เว็บไซต์: http://www.agecoal.com
บริษัท เอเชีย กรีน เอนเนอจี จำกัด (มหาชน) (อังกฤษ: ASIA GREEN ENERGY PUBLIC COMPANY LIMITED ชื่อย่อ:AGE)  บริษัทก่อตั้งขึ้นเมื่อวันที่ 18 มีนาคม 2547 เพื่อประกอบธุรกิจเป็นผู้นำเข้าและจัดจำหน่ายถ่านหินสำหรับโรงงานอุตสาหกรรม
การประกอบธุรกิจ

บริษัทประกอบธุรกิจเป็นผู้นำเข้าและจัดจำหน่ายถ่านหินสำหรับโรงงานอุตสาหกรรม โดยจัดจำหน่ายถ่านหินบิทูมินัสคุณภาพดีจากประเทศอินโดนีเซีย ที่ให้ค่าพลังงานความร้อนสูง และมีผลกระทบต่อสิ่งแวดล้อมน้อย  ซึ่งกลุ่มลูกค้าโดยส่วนใหญ่ของบริษัท คือ กลุ่มโรงงานอุตสาหกรรมประเภท อุตสาหกรรมสิ่งทอ อุตสาหกรรมอาหาร อุตสาหกรรมผลิตภัณฑ์ยาง และอุตสาหกรรมพลังงานทดแทน
เอออร์ตาส่วนท้อง

| เอออร์ตาส่วนท้อง |
| --- | --- |
ภาพส่วนของเอออร์ตา พร้อมทั้งส่วน เหนือไต และ ใต้ไต ของเอออร์ตาส่วนท้อง
เอออร์ตาส่วนท้องและแขนง
รายละเอียด
จาก: เอออร์ตาส่วนอก
แขนง:   หลอดเลือดแดงท้อง  หลอดเลือดแดงเยื่อแขวนลำไส้บน  หลอดเลือดแดงเยื่อแขวนลำไส้ล่าง  หลอดเลือดแดงกระดูกปีกสะโพกร่วม  และอื่น ๆ อีก 6 หลอดเลือด 
หลอดเลือดดำ: อินฟีเรียร์เวนาคาวา
ตัวระบุ
ภาษาละติน: Aorta abdominalis,  pars abdominalis aortae
MeSH: D001012
TA98: A12.2.12.001
TA2: 4205
FMA: 3789
อภิธานศัพท์กายวิภาคศาสตร์ [แก้ไขบนวิกิสนเทศ]
เอออร์ตาส่วนท้อง (อังกฤษ: Abdominal aorta) เป็นหลอดเลือดแดงที่มีขนาดใหญ่ที่สุดในช่องท้อง เป็นส่วนหนึ่งของเอออร์ตา ต่อเนื่องมาจากเอออร์ตาส่วนลง (ของส่วนอก)
โครงสร้าง

เอออร์ตาส่วนท้องเริ่มต้นที่ระดับกะบังลม ผ่านทางช่องเอออร์ติก โดยตามหลักการแล้วจะอยู่ด้านหลังของกะบังลม ที่กระดูกสันหลังระดับ T12 เอออร์ตาส่วนท้องทอดตัวลงไปตามผนังด้านหลังของช่องท้อง ด้านหน้าของลำกระดูกสันหลัง ดังนั้นหลอดเลือดนี้จึงโค้งตามรูปร่างของกระดูกสันหลังส่วนเอว นั่นคือนูนออกมาทางด้านหน้า (นูนเข้าไปหาผนังช่องท้อง) โดยจุดที่นูนที่สุดของเอออร์ตาส่วนท้องนี้คือ ณ กระดูกสันหลังส่วนเอวข้อที่สาม (L3) เอออร์ตาส่วนท้องจะทอดตัวขนานไปกับอินฟีเรียร์ เวนา คาวา ซึ่งอยู่ทางด้านขวาของเอออร์ตาส่วนท้อง และมีขนาดเส้นผ่านศูนย์กลางเล็กลงเมื่อจะแยกออกเป็นแขนง ที่ซี่โครงซี่ที่ 11 เอออร์ตาส่วนท้องมีขนาดเส้นผ่านศูนย์กลางยาว 122 มม. และกว้าง 55 มม. และมีความดันคงที่ เอออร์ตาส่วนท้องแบ่งออกเป็น 2 ส่วนทางคลินิก ได้แก่
ส่วนเหนือไต (suprarenal) หรือส่วนเข้าถึงอวัยวะภายใน (paravisceral) เป็นส่วนที่อยู่ด้านล่างของกะบังลม แต่อยู่ด้านบนของหลอดเลือดไต
ส่วนใต้ไต (Infrarenal) เป็นส่วนที่อยู่ด้านล่างของหลอดเลือดไต และอยู่ด้านบนของจุดแยกสองง่ามกระดูกปีกสะโพก (Iliac bifurcation)
โครงสร้าง > ความสัมพันธ์

เอออร์ตาส่วนท้องพาดเยื้องไปทางซ้ายของเส้นกลางลำตัว ถูกปกคลุมทางด้านหน้าด้วยโอเมนตัมน้อยและกระเพาะอาหาร ด้านหลังซึ่งเป็นแขนงหลอดเลือดแดงท้องและข่ายหลอดเลือดแดงท้อง อยู่ด้านล่างของหลอดเลือดดำม้าม, ตับอ่อน, หลอดเลือดดำไตซ้าย, ส่วนล่างของลำไส้เล็กส่วนต้น, เยื่อแขวนลำไส้ และข่ายหลอดเลือดแดงเอออร์ติกส่วนท้อง
ส่วนด้านหลัง เอออร์ตาส่วนท้องจะถูกแยกออกจากกระดูกสันหลังส่วนเอวและกระดูกอ่อนเส้นใยกระดูกสันหลังโดยเอ็นตามยาวหน้า (anterior longitudinal ligament) และหลอดเลือดดำเอวซ้าย
ที่ด้านขวาเอออร์ตาส่วนท้องมีความสัมพันธ์กับหลอดเลือดดำเอไซโกส, ซิสเตอร์นาไคลี, ท่อช่องอก และขาด้านขวาของกะบังลม โดยจะแยกกันที่สุดท้ายจากส่วนบนของอินฟีเรียร์เวนาคาวา และจากทางขวาของปมประสาทท้อง โดยอินฟีเรียร์เวนาคาวานั้นจะสัมผัสกับเอออร์ตาด้านล่าง
ที่ด้านซ้ายของขาด้านซ้ายของกะบังลม, ด้านซ้ายของปมกระสาทท้อง, ส่วนขึ้นของลำไส้เล็กส่วนต้น และบางขดของลำไส้เล็ก
โครงสร้าง > ความสัมพันธ์กับอินฟีเรียร์เวนาคาวา

เอออร์ตาส่วนท้องของคู่หลอดเลือดดำ โดยอินฟีเรียร์เวนาคาวา (IVC) จะทอดตัวขนานไปกับเอออร์ตาส่วนท้องด้านขวา
ด้านบนของระดับสะดือ เอออร์ตาค่อนข้างจะอยู่ด้านหลังของ IVC โดยส่งหลอดเลือดแดงไตขวาไปทางด้านหลังของ IVC โดย IVC ก็มีการส่งในลักษณะเดียวกันในอีกด้านหนึ่ง นั่นคือส่งหลอดเลือดดำไตซ้ายพาดผ่านด้านหน้าของเอออร์ตา
ด้านล่างของระดับสะดือ โดยทั่วไปแล้วจะกลับกันกับด้านบน โดยเอออร์ตาจะส่งหลอดเลือดแดงคอมมอนกระดูกปีกสะโพกขวาพาดผ่านด้านหน้าของ IVC และ IVC จะส่งหลอดเลือดดำคอมมอนกระดูกปีกสะโพกซ้ายไปทางด้านหลังของเอออร์ตา
ภาพเพิ่มเติม

ภาพจากการทำ MRA แบบเพิ่มความขัดและความคมแล้วของเอออร์ตาส่วนท้อง ทำให้เห็นภาพการแยกเป็นคู่ของแขนงหลอดเลือดแดงได้ชัดเจนขึ้น
หลอดเลือดแดงท้องและแขนง โดยกระเพาะอาหารถูกยกขึ้นและเยื่อบุช่องท้องถูกนำออกไป
ภาพตัดตามขวางกลางลำตัวบริเวณกลางของกระดูกสันหลังส่วนเอวชิ้นที่หนึ่ง แสดงให้เห็นความสัมพันธ์ของตับอ่อน
การทำซีที แสกนแบบเพิ่มความคมชัดตามขวาง แสดงให้เห็นการโป่งพองของเอออร์ติกส่วนท้องขนาด 4.8 x 3.8 ซม.
การวัดเอออร์ติกมาตรฐานในการบันทึกด้วยคลื่นเสียงความถี่สูงช่องท้อง, เช่นใช้เพื่อตรวจหาท่อเลือดแดงส่วนท้องโป่งพอง, ระหว่างขอบด้านนอกของผนังเอออร์ติก
เอออร์ตาส่วนท้อง
แหล่งข้อมูลอื่น

UCC
ภาพการให้แสงและเงาปริมาตรโดยซีที สแกนของหลอดเลือดในท้องและเชิงกราน
ภาพวาดสามมิติของเอออร์ตาส่วนท้องที่ทางแยกกระดูกปีกสะโพก
เอิร์ลแห่งแอรันเดิล

เอิร์ลแห่งแอรันเดิล (อังกฤษ: Earl of Arundel) เป็นเอิร์ลที่เก่าแก่ที่สุดในอังกฤษ ในปัจจุบันตำแหน่งเอิร์ลนี้เป้นของดยุกแห่งนอร์ฟอล์ก เอิร์ลนี้ถูกก่อตั้งขึ้นเมื่อ ค.ศ. 1138 โดยเซอร์ วิลเลียม ดอบิกนี จนกระทั่งกลางคริสต์ศตวรรษที่ 13 เอิร์ลนี้ถูกเรียกบ่อยครั้งว่าเป็นเอิร์ลแห่งซัสเซ็กส์
เอิร์ลแห่งแอรันเดล (ประมาณ ค.ศ. 1143)

วิลเลียม ดอบิกนี เอิร์ลที่ 1 แห่งแอรันเดิล
วิลเลียม ดอบิกนี เอิร์ลที่ 2 แห่งแอรันเดิล
วิลเลียม ดอบิกนี เอิร์ลที่ 3 แห่งแอรันเดิล
วิลเลียม ดอบิกนี เอิร์ลที่ 4 แห่งแอรันเดิล
ฮิวจ์ ดอบิกนี เอิร์ลที่ 5 แห่งแอรันเดิล
จอห์น ฟิตซ์อลัน เอิร์ลที่ 6 แห่งแอรันเดิล
จอห์น ฟิตซ์อลัน เอิร์ลที่ 7 แห่งแอรันเดิล
ริชาร์ด ฟิตซ์อลัน เอิร์ลที่ 8 แห่งแอรันเดิล
การก่อตั้งครั้งที่ 2 (ค.ศ. 1289)

ริชาร์ด ฟิตซ์อลัน เอิร์ลที่ 8 แห่งแอรันเดิล
เอ็ดมุนด์ ฟิตซ์อลัน เอิร์ลที่ 9 แห่งแอรันเดิล
ริชาร์ด ฟิตซ์อลัน เอิร์ลที่ 10 แห่งแอรันเดิล
ริชาร์ด ฟิตซ์อลัน เอิร์ลที่ 11 แห่งแอรันเดิล
ทอมัส ฟิตซ์อลัน เอิร์ลที่ 12 แห่งแอรันเดิล
จอห์น ฟิตซ์อลัน เอิร์ลที่ 13 แห่งแอรันเดิล
จอห์น ฟิตซ์อลัน เอิร์ลที่ 14 แห่งแอรันเดิล
ฮัมฟรีย์ ฟิตซ์อลัน เอิร์ลที่ 15 แห่งแอรันเดิล
วิลเลียม ฟิตซ์อลัน เอิร์ลที่ 16 แห่งแอรันเดิล
ทอมัส ฟิตซ์อลัน เอิร์ลที่ 17 แห่งแอรันเดิล
วิลเลียม ฟิตซ์อลัน เอิร์ลที่ 18 แห่งแอรันเดิล
เฮนรี ฟิตซ์อลัน เอิร์ลที่ 19 แห่งแอรันเดิล
การก่อตั้งครั้งที่ 3 (ค.ศ. 1580)

ฟิลลิป โฮวาร์ด เอิร์ลที่ 20 แห่งแอรันเดิล
ทอมัส โฮวาร์ด เอิร์ลที่ 21 แห่งแอรันเดล
เฮนรี โฮวาร์ด เอิร์ลที่ 22 แห่งแอรันเดล
ทอมัส โฮวาร์ด เอิร์ลที่ 23 แห่งแอรันเดล
ทอมัส โฮวาร์ด เอิร์ลที่ 24 แห่งแอรันเดล
เฮนรี โฮวาร์ด เอิร์ลที่ 25 แห่งแอรันเดล
เฮนรี โฮวาร์ด เอิร์ลที่ 26 แห่งแอรันเดล
ทอมัส โฮวาร์ด เอิร์ลที่ 27 แห่งแอรันเดล
เอ็ดวาร์ด โฮวาร์ด เอิร์ลที่ 28 แห่งแอรันเดล
ชาร์ลส์ โฮวาร์ด เอิร์ลที่ 29 แห่งแอรันเดล
ชาร์ลส์ โฮวาร์ด เอิร์ลที่ 30 แห่งแอรันเดล
เบอร์นาร์ด โฮวาร์ด เอิร์ลที่ 31 แห่งแอรันเดล
เฮนรี โฮวาร์ด เอิร์ลที่ 32 แห่งแอรันเดล
เฮนรี ฟิตซ์อลัน-โฮวาร์ด เอิร์ลที่ 33 แห่งแอรันเดล
เฮนรี ฟิตซ์อลัน-โฮวาร์ด เอิร์ลที่ แห่งแอรันเดล
เบอร์นาร์ด ฟิตซ์อลัน-โฮวาร์ด เอิร์ลที่แห่งแอรันเดล
ไมลส์ ฟิตซ์อลัน-โฮวาร์ด เอิร์ลที่ 36 แห่งแอรันเดล
เอ็ดวาร์ด ฟิตซ์อลัน-โฮวาร์ด เอิร์ลที่ 37 แห่งแอรันเดล
เอียน เฟลมมิง

| เอียน เฟลมมิง |
| --- | --- |
เกิด: เอียน แลนแคสเตอร์ เฟลมมิง 28 พฤษภาคม ค.ศ. 1908(1908-05-28) เมย์แฟร์, ลอนดอน, สหราชอาณาจักร
เสียชีวิต: 12 สิงหาคม ค.ศ. 1964(1964-08-12) (56 ปี) เคนเตอร์บิวรี, เคนท์, สหราชอาณาจักร
สัญชาติ: อังกฤษ
อาชีพ: นักประพันธ์, นักข่าว, เจ้าหน้าที่
มีชื่อเสียงจาก: เจมส์ บอนด์
คู่สมรส: แอนน์ เจอรัลดีน แชร์เทอริส  (1952-1964; เฟลมมิงเสียชีวิต)
ญาติ:   วาเลนไทน์ เฟลมมิง (บิดา)  เอเวอลีน เซนต์ครัวซ์ เฟลมมิง (มารดา)  แอมาริลลิส เฟลมมิง  (น้องสาวร่วมมารดา)  ปีเตอร์ เฟลมมิง (พี่ชาย)  ลูซี เฟลมมิง (หลานสาว) 
เว็บไซต์: ianfleming.com
เอียน แลนแคสเตอร์ เฟลมมิง (อังกฤษ: Ian Lancaster Fleming) เป็นนักประพันธ์ชาวอังกฤษ เจ้าของนวนิยายเรื่อง เจมส์ บอนด์ 007 ซึ่งต่อมามีการนำไปสร้างเป็นการ์ตูน และภาพยนตร์อีกมากมาย เกิดเมื่อวันที่ 28 พฤษภาคม ค.ศ. 1908 ณ บ้านเลขที่ 7 ถนนกรีนสตรีท เมืองเมย์แฟร์ ลอนดอน สหราชอาณาจักร เรียนภาษาศาสตร์จากมหาวิทยาลัยมิวนิก และมหาวิทยาลัยเจนิวา จากนั้นได้เป็นนักข่าวของศูนย์ข่าวรอยเตอร์ส (Reuters news service) ซึ่งเคยส่งเขาไปทำข่าวจารกรรมที่รัสเซีย
นวนิยาย เจมส์ บอนด์

ต่อมาเมื่อ สงครามโลกครั้งที่ 2 จบลงไม่นาน ก็เข้าสู่ยุคสงครามเย็น ซึ่งเป็นการต่อสู้อย่างคลุมเครือระหว่างฝ่ายคอมมิวนิสต์ (สหภาพโซเวียต) กับฝ่ายประชาธิปไตย (อเมริกา) มีการส่งสายลับว่อนไปทั่วโลก เอียน เฟลมมิง จึงได้แนวคิดจะเขียนเรื่องราวเป็นนวนิยายเกี่ยวกับสายลับอังกฤษ เขากำหนดให้สายลับผู้นั้นที่มีใบอนุญาตสังหารคนได้โดยไม่ผิดกฎหมาย และใช้รหัสการทำงาน 007 ชื่อว่า เจมส์ บอนด์ โดยนำชื่อมาจากนักปักษีวิทยาผู้หนึ่งที่เขาชื่นชอบ เป็นชื่อเรียกง่าย ๆ แต่แฝงไว้ด้วยความเข้มแข็งอย่างที่ต้องการ โดยตอนแรกชื่อว่า Casino Royale ต่อมาเฟลมมิงเขียนนวนิยายเกี่ยวกับสายลับผู้นี้ขึ้น จำนวน 14 เล่ม โดยเริ่มเขียนที่บ้านพักตากอากาศของเขาที่ชื่อ Golden Eye ริมทะเลที่ศรีลังกา พิมพ์ดีดไปเรื่อย ๆ โดยไม่ย้อนไปดูที่เขียนมาแต่ต้น
เขาเขียนนวนิยายหลายสิบเรื่องตลอดชีวิตก่อนเสียชีวิต เมื่อวันที่ 12 สิงหาคม  ค.ศ. 1964
| ลำดับ | ชื่อตอน ของหนังสือนวนิยาย เจมส์ บอนด์ | ปีที่พิมพ์ |
| --- | --- | --- |
| 1. | Casino Royale | 1953 |
| 2. | Live and Let Die | 1954 |
| 3. | Moonraker | 1955 |
| 4. | Diamonds Are Forever | 1956 |
| 5. | From Russia with Love | 1957 |
| 6. | Dr. No | 1958 |
| 7. | Goldfinger | 1959 |
| 8. | For Your Eyes Only | 1960 |
| 9. | Thunderball | 1961 |
| 10. | The Spy Who Loved Me | 1962 |
| 11. | On Her Majesty's Secret Service | 1963 |
| 12. | You Only Live Twice | 1964 |
| 13. | The Man with the Golden Gun | 1965 |
| 14. | Octopussy and The Living Daylights | 1966 |
แหล่งข้อมูลอื่น

Ian Fleming เว็บไซค์อย่างเป็นทางการของเอียน เฟลมมิง และ สำนักพิมพ์เอียน เฟลมมิง จำกัด
เอียน เฟลมมิง ที่อินเทอร์เน็ตมูวีเดตาเบส
เอาต์ออฟเดอะวุดส์ (เพลง)

Error ซิงเกิลโดยเทย์เลอร์ สวิฟต์
"เอาต์ออฟเดอะวุดส์" (อังกฤษ: Out of the Woods) เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ มาจากสตูดิโออัลบั้มชุดที่ห้าในชื่อ 1989 (2014) สวิฟต์ประพันธ์และผลิตเพลงร่วมกับแจ็ก แอนโตนอฟฟ์ ด้วยบทประพันธ์เพลงที่ได้รับแรงบันดาลใจจากความสัมพันธ์ที่ล้มเหลวและความวิตกกังวลที่สวิฟต์ประสบพบเจอ "เอาต์ออฟเดอะวุดส์" เป็นแนวเพลงซินท์ป็อปที่มีองค์ประกอบของยูโรแดนซ์และอินดีทรอนิกา และมีการสังเคราะห์เสียงที่หนัก การวนซ้ำของดรัมแมชชีน และประสานเสียงร้องแบบเลเยอร์
บิกมะชีนเร็กเคิดส์เปิดให้ดาวน์โหลดเพลงนี้เมื่อวันที่ 14 ตุลาคม ค.ศ. 2014 เป็นซิงเกิลประชาสัมพันธ์ของอัลบั้ม 1989 สวิฟต์เปิดตัวมิวสิกวิดีโอในรายการ ดิกคลาร์กส์นิวเยียร์ส์ร็อกกิงอีฟ ทางช่องเอบีซี เมื่อวันที่ 31 ธันวาคม ค.ศ. 2015 โดยวิดีโอดังกล่าวแสดงให้เห็นถึงสวิฟต์ที่กำลังดิ้นรนเพื่อหาทางหนีออกจากป่ามหัศจรรย์ เพลงนี้เปิดตัวในวิทยุเพลงป็อปของสหรัฐและวิทยุร่วมสมัยสำหรับผู้ใหญ่ยอดนิยมโดยเป็นซิงเกิลที่หกของอัลบั้มเมื่อวันที่ 18 มกราคม ค.ศ. 2016 โดยบิกมะชีนเร็กร่วมกับรีพับลิกเรเคิดส์
นักวิจารณ์ยกย่องเพลง "เอาต์ออฟเดอะวุดส์" ว่าเป็นผลงานที่ได้รับอิทธิพลจากคริสต์ทศวรรษ 1980 และบทประพันธ์เพลงบรรยายถึงการมีส่วนร่วมทางอารมณ์ โดยเพลงขึ้นสูงสุดที่อันดับ 18 บนชาร์ตบิลบอร์ดฮอต 100 ในสหรัฐ  และได้รับการรับรองระดับแพลตตินัมโดยสมาคมผู้ประกอบกิจการเพลงของสหรัฐอเมริกา (RIAA) นอกจากนี้ยังขึ้นถึง 20 อันดับแรกบนชาร์ตในออสเตรเลีย แคนาดา และนิวซีแลนด์ สวิฟต์แสดงเพลงนี้ในรายการโทรทัศน์ต่าง ๆ เช่น กูดมอร์นิงอเมริกา และรวมไว้ในรายชื่อการแสดงของเดอะ 1989 เวิลด์ทัวร์ (2015)
ชาร์ต > ชาร์ตรายสัปดาห์

| ชาร์ต (2014–2016) | ตำแหน่ง สูงสุด |
| --- | --- |
ออสเตรเลีย (ARIA): 19
ออสเตรีย (Ö3 ออสเตรีย ท็อป 40): 64
เบลเยียม (อัลตราท็อป 50 แฟลนเดอส์): 50
Canada (Canadian Hot 100): 8
Canada AC (Billboard): 13
Canada CHR/Top 40 (Billboard): 13
Canada Hot AC (Billboard): 9
Denmark (Tracklisten): 23
Finnish Airplay (Radiosoittolista): 90
Finland Download (Latauslista): 24
France (SNEP): 70
Hungary (Single Top 40): 37
Italy (FIMI): 97
Mexico Airplay (Billboard): 47
New Zealand (Recorded Music NZ): 6
Poland (Polish Airplay Top 100): 43
Scotland (OCC): 48
Spain (PROMUSICAE): 22
UK Singles (Official Charts Company): 136
US Billboard Hot 100: 18
US Adult Contemporary (Billboard): 20
US Adult Top 40 (Billboard): 11
US Mainstream Top 40 (Billboard): 12
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000‡ |
| Canada (Music Canada) | Gold | 40,000* |
| Norway (IFPI Norway) | Platinum | 60,000‡ |
| United Kingdom (BPI) | Silver | 200,000‡ |
| United States (RIAA) | Platinum | 1,000,000‡ |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย > การเผยแพร่ประชาสัมพันธ์

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| หลากหลาย | 14 ตุลาคม 2014 | ดิจิทัลดาวน์โหลด | บิกมะชีน |  |
ประวัติการจำหน่าย > การเผยแพร่ซิงเกิล

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| สหรัฐ | 19 มกราคม 2016 | วิทยุฮอตร่วมสมัยสำหรับผู้ใหญ่ | บิกมะชีน รีพับลิก |  |
| สหรัฐ | 19 มกราคม 2016 | วิทยุฮิตร่วมสมัย | บิกมะชีน รีพับลิก |  |
| อิตาลี | 5 กุมภาพันธ์ 2016 | ออกอากาศทางวิทยุ | ยูนิเวอร์แซล |  |
แหล่งข้อมูลอื่น

เบื้องหลังของ "เอาต์ออฟเดอะวุดส์" ที่ยูทูบ
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน